Folketing
2009-12-04

Hvis eller nærmere når vi ikke tager naturen og dens betingelser alvorligt, kommer der reaktioner fra den kant. Vi kan eksempelvis se på klimaændringerne med de briller. Fra de globale klimaændringer hjem til jordfordelingsloven. Den forenkler sagerne ved at foreslå et generelt enkendelsessystem. Meningen er, at der fremover i alle jordbrugsfordelingssager, uanset antallet af deltagende ejendomme, kun skal afsiges én jordfordelingskendelse. I det nuværende system har man to, nemlig en foreløbig og en endelig. Der vil dog være mulighed for under bestemte omstændigheder at kunne lave en tillægskendelse, og der er der, jeg gerne vil vide, hvad dette »i særlige tilfælde« betyder. Hvad betyder det, hvad er definitionen på »i særlige tilfælde«? Jeg vil meget gerne høre, hvad ministeren kan sige om det. Som konsekvens af indførelsen af det her system foreslås bestemmelsen i ligningsloven om fritagelse af beskatning af tilskud til jordfordeling med begrænset antal ejendomme ophævet. Det virker også ganske logisk for mig at det må være sådan.